கேள்வி: சிலிம் ரிவர் போர் - பின்புலம் குறித்து விரிவாக சொல்லுங்கள்.
பதில்: 1941 டிசம்பர் 7-ஆம் தேதி சப்பானியப் படைகள் கிழக்கு மலாயா, கிளாந்தான், கோத்தா பாருவில் தரை இறங்கினர். அடுத்த நான்கு நாட்களில், அதாவது 1941 டிசம்பர் 11-ஆம் தேதி, தென் தாய்லாந்தில் இருந்து வடமேற்கு மலாயாவில் படை எடுத்தனர். பிரித்தானிய படைகள் தொடுத்த எதிர்ப்புகளை எல்லாம் தாண்டி மலாயா மேற்குக் கரையில் முன்னேறி வந்தனர். கிறித்துமசு தினத்திற்குள் சப்பானியர்கள் வடமேற்கு மலாயா முழுவதையும் கைப்பற்றி விட்டனர். சப்பானியர்கள் மலாயாவுக்குள் அதிவேகமாகப் படை நடத்தி வருவதைப் பிரித்தானிய படைகளால் தடுத்து நிறுத்த முடியவில்லை. சப்பானியர்களுக்கு அதிகமான பாதிப்புகள் ஏற்படவில்லை. ஆனால் கம்பார் நகரம் நகரத்திற்கு அருகே கோலா டிப்பாங் ஆற்றுப் பகுதியில் (Dipang River) மட்டுமே சப்பானியர்களுக்கு முதன் முறையாகத் தடை ஏற்பட்டது.
கேள்வி: சிலிம் ரிவர் போர் - கம்பார் போர் குறித்து விரிவாக சொல்லுங்கள்.
பதில்: கம்பாரில் நான்கு நாட்கள் போர் நடந்தது. இந்தப் போருக்குக் கம்பார் போர் ''(Battle of Kampar)'' என்று பெயர். பிரித்தானியப் படையின் பீரங்கித் தாக்குதல்களினால் சப்பானியர்கள் பெரும் உயிரிழப்புகளைச் சந்திக்க வேண்டி வந்தது. கம்பார் நகருக்குத் தெற்கே இந்திய இராணுவத்தின் 11-ஆவது காலாட்படை பிரிவு முகாம் அமைத்தது. அங்கு இருந்து பீரங்கித் தாக்குதல்களை நடத்தியது.. இருப்பினும் சப்பானியர்களுக்குக் கடலோரத் தரையிறக்கங்கள் ''(seaborne landings)'' சாதகமாக அமைந்து விட்டன. அங்கு இருந்து அதிகமான சப்பானியப் போர் வீரர்கள் கம்பாரில் களம் இறக்கப் பட்டனர். அதனால் இந்திய இராணுவத்தினரால் சமாளிக்க முடியவில்லை. பின்வாங்க வேண்டிய இக்கட்டான நிலைமை. துரோலாக் நகருக்கு வடக்கே ஐந்து மைல்கள் தொலைவில் உள்ள சிலிம் ரீவர் பகுதிக்குப் பின்வாங்கினர். எதிர்த் தாக்குதலுக்குத் தங்களைத் தயார்படுத்திக் கொண்டனர்.
கேள்வி: சிலிம் ரிவர் போர் - 5/16-வது காலாட் படை பற்றி நீங்கள் என்ன அறிந்துள்ளீர்கள்?
பதில்: ஏற்கனவே கம்பாரில் நடந்த போரில் மூன்று காலாட் படைப் பிரிவுகளில் ஒரு பிரிவு முற்றாக இழக்கப் பட்டது. எஞ்சியவை இரண்டு காலாட் படைப் பிரிவுகள். முதலாவது 5/16 எனும் காலாட் படை ''(5/16 Brigade).'' மற்றொன்று 12-வது பிரிவு காலாட் படை ''(12th Brigade).'' இவற்றில் 5/16-வது காலாட் படை சிலிம் ரிவர் தாண்டி பேராங் பகுதிக்கு அனுப்பப்பட்டது. ஒரு வகையில் அந்தப் படைக்கு ஓய்வு வழங்குவதாகவும் திட்டம். அப்படியே இந்திய இராணுவத்தின் 12-வது பிரிவு காலாட் படை, சிலிம் ரிவரில் தோல்வி அடைந்தால் 5/16 காலாட் படை பேராங் பகுதியில் ஜப்பானியர்களை எதிர்க்க வேண்டும். இதுதான் தளபதி பாரிஸ் அவர்களின் வியூகம்.
கேள்வி: சிலிம் ரிவர் போர் - இந்திய இராணுவத்தின் 12-வது காலாட் படை பற்றி விளக்கவும்.
பதில்: File:Men of the 2-9th Gurkha Rifles.jpg இந்திய இராணுவத்தின் 12-வது பிரிவு காலாட் படையுடன் மேலும் இதர சிறு படைகளும் இருந்தன. 12-வது பிரிவிற்கு இயான் ஸ்டீவர்ட் என்பவர் பொறுப்பு வகித்தார் ''(Lt.Col.Ian Stewart).'' 12-வது பிரிவில் மேலும் ஓர் உதவிப் படை இருந்தது. அதன் பெயர் 28-வது கூர்கா படை ''(28th Gurkha Brigade).'' இந்தப் படைக்கு ரே செல்பி என்பவர் பொறுப்பு வகித்தார் ''(Lt.Col.Ray Selby).'' இதற்கு முன்னர் கம்பார் போரிலும் கிரீக் பகுதியில் ''(Grik Road)'' நடந்த சண்டைகளிலும் கூர்கா படையைச் சேர்ந்த பலர் பலியாகி விட்டார்கள். வீரர்கள் குறைவான நிலையில் தற்காப்பு நிலைகள் துரோலாக் பகுதியில் அவசரம் அவசரமாக உருவாக்கப் பட்டன. சிலிம் ரிவர் குளுனி ரப்பர் தோட்டத்தில் இருந்து துரோலாக் வரையிலான சாலையின் இரு புறங்களிலும் 12-வது காலாட் படை தயார் நிலையில் வைக்கப்பட்டது. 12-வது காலாட் படையில் அப்போது ஏறக்குறைய 4000 இந்தியப் படை வீரர்கள் இருந்தார்கள்.
கேள்வி: சிலிம் ரிவர் போர் - 4/19-வது ஐதராபாத் படையணி பற்றி தகவல் சொல்.
பதில்: இந்தியப் படை வீரர்கள் மலாயா வரலாற்றில் மறக்க முடியாத சுவடுகளைப் பதித்துச் சென்றுள்ளார்கள். மலாயாவில் நடந்த நான்கு போர்களில் இவர்களின் பங்கு அளப்பரியது. * மலாயாவில் சப்பானிய படையெடுப்பு (''Battle of Malaya'') 08.12.1941 - 15.02.1942; * ஜித்ரா போர் (''Battle of Jitra'') 11.12.1941 -13.12.1941); * சிலிம் ரிவர் போர் (''Battle of Slim River'') 06.01.1942 - 08.01.1942); * சிங்கப்பூர் போர் (''Battle of Singapore'') 08.02.1942 - 15.02.1942) ஆகிய நான்கு போர்களில் பல ஆயிரம் வீரர்கள் பலியாகி உள்ளனர். இரன்டாம் உலகப் போரின் போது, மலாயா நாட்டுப் பாதுகாப்பில் இந்தியப் படை வீரர்களின் தியாகங்கள் பொன் எழுத்துகளால் பொறிக்கப்பட வேண்டியவை. இந்திய இராணுவத்தின் 12-வது காலாட் படையில் மற்றொரு படையணி இருந்தது. அதன் பெயர் 4/19-வது ஐதராபாத் படையணி ''(4/19th Hyderabad Regiment).'' இந்த அணி சப்பானியர்களுக்கு எதிரான தடைகளையும் மற்றும் சாலைத் தடுப்புகளையும் ஏற்படுத்தியது.